เรเชล เซกเลอร์

**เรเชล แอนน์ เซกเลอร์** ( ) ;  เกิดวันที่ 3 พฤษภาคม พ.ศ. 2544) เป็นนักแสดงและนักร้องชาวอเมริกัน เธอมีชื่อเสียงด้วยการแสดงภาพยนตร์เรื่องแรก โดยรับบทเป็น มาเรีย ในภาพยนตร์เพลงดัดแปลงของ สตีเว่น สปีลเบิร์ก *เวสต์ ไซด์ สตอรี่ (2021)* ซึ่งทำให้เธอเป็นนักแสดงหญิงชาวละตินอายุน้อยที่สุดที่ได้รับ **รางวัลลูกโลกทองคำ สาขานักแสดงนำหญิงยอดเยี่ยม – ภาพยนตร์ตลกหรือละครเพลง** ในปี 2023 เธอรับบทเป็น แอนเธีย ใน ชาแซม! จุดเดือดเทพเจ้า และ ลูซี่ เกรย์ แบร์ด ใน *[[เดอะ ฮังเกอร์เกมส์ ปฐมบทเกมล่าเกม]]* โดยเรื่องหลังได้เป็นภาพยนตร์ที่ประสบความสำเร็จและทำรายได้มากที่สุดของเธอ 

ในปี 2022-2023 เธอนั้นถูกโจมตีจากสื่อและอินเทอร์เน็ตทั่วโลก จากการที่เธอเป็นนักแสดงละตินที่ได้รับบท ในภาพยนตร์คนแสดง สโนว์ไวท์ ภาพยนตร์ดัดแปลงจากภาพยนตร์อนิเมชั่นเรื่องแรกของดิสนีย์ สโนว์ไวท์กับคนแคระทั้งเจ็ด โดยในงาน D23 ปี 2022 เธอได้แสดงความคิดเห็นต่อภาพยนตร์ต้นฉบับจนเกิดเป็นข้อวิจารณ์ไปถึงรูปลักษณ์หน้าตาของเธอ 

เซกเลอร์เผยกับสื่อในปี 2024 ว่าเธอถูกคุกคามชีวิตส่วนตัวเพราะเรื่องดังกล่าว โดยมีผู้คนบางกลุ่มไปดักทำร้ายเธอถึงที่พัก แม้เธอจะมีหลักฐานยืนยันว่าสิ่งที่เธอถูกโจมตีมาจากการคำพูดจากทางดิสนีย์เอง เธอเชื่อว่าสิ่งที่เธอเผชิญหน้าเกิดจาก "ความรัก" ต่อภาพยนตร์ต้นฉบับมากกว่า "ความเกลียดชัง" และยึดมั่นที่จะเป็นแบบอย่างของสังคมต่อไป

## ชีวิตในวัยเด็ก
เซกเลอร์ เกิดที่ Hackensack รัฐนิวเจอร์ซีย์  ในปี 2544 เป็นบุตรของ Gina และ Craig เซกเลอร์  เธอได้รับการตั้งชื่อตามตัวละคร Rachel Green จากละครทีวีเรื่อง *[[เฟรนส์|Friends]]*  เธอมีพี่สาว  แม่ของเธอมีเชื้อสาย โคลอมเบีย คุณยายของ เซกเลอร์ อพยพจาก โคลัมเบีย ไปยังสหรัฐอเมริกาในช่วงทศวรรษ 1960  พ่อของเธอมีเชื้อสาย โปแลนด์  

เซกเลอร์ ได้รับการเลี้ยงดูใน เมืองคลิฟตัน รัฐนิวเจอร์ซีย์ ซึ่งเธอได้เข้าเรียนที่โรงเรียนเตรียมอุดมศึกษาเซนต์ฟิลิป อัครสาวก  หลังจากนั้นเธอเข้าเรียนที่ Immaculate Conception High School โรงเรียน เตรียมอุดมศึกษาหญิงล้วน คาทอลิก ซึ่งเธอสำเร็จการศึกษาใน  2019

## เส้นทางอาชีพ
เซกเลอร์ เริ่มต้นอาชีพนักแสดงในละครเพลงหลายเรื่องในขณะที่เข้าเรียนที่ Immaculate Conception High School รวมถึงการเล่น Belle ใน *Beauty and the Beast* (2016), Ariel ใน *The Little Mermaid* (2017),  Dorothy Brock ใน *42nd Street* (2018) และ เจ้าหญิงฟิโอน่า ใน *Shrek The Musical* (2019)   สำหรับการแสดงทั้งสี่ครั้ง เธอได้รับการเสนอชื่อเข้าชิงรางวัล Metro Award ในสาขานักแสดงนำหญิง  บทบาทอื่นๆ ของเธอ ได้แก่ Serena ใน *Legally Blonde*, Cosette ใน *[[เลมีเซราบล์ (ละครเพลง)|Les Misérables]]* และ Millie ใน *Thoroughly Modern Millie* 

ช่อง YouTube ของ เซกเลอร์ เปิดใช้งานตั้งแต่เดือนกรกฎาคม 2558  และได้รับความสนใจ   ในปี 2022 วิดีโอของ เซกเลอร์ ที่เธอร้องเพลง " Shallow " จากอะ สตาร์ อีส บอร์น ที่มียอดรวมมากกว่า 12.2&nbsp;ล้านวิวบน Twitter  

ในเดือนมกราคม ปี 2018 ผู้กำกับ สตีเวน สปีลเบิร์ก ได้โพสต์การโทรเปิดการคัดเลือกนักแสดงผ่านทาง **[[ทวิตเตอร์]]** สำหรับภาพยนตร์เรื่องใหม่ที่ดัดแปลงมาจาก *West Side Story*  เซกเลอร์ ซึ่งในขณะนั้นอายุ 16 ปี ตอบกลับทวีตการคัดเลือกนักแสดงด้วยวิดีโอที่เธอร้องเพลง " Tonight " และ " I Feel Pretty "; เธอเคยแสดงบทบาทดังกล่าวที่ ศูนย์ศิลปะการแสดงเบอร์เกน ในปี 2560   เซกเลอร์ ได้รับเลือกจากผู้สมัครกว่า 30,000 ราย สำหรับบท Maria ซึ่งเป็นการเปิดตัวภาพยนตร์เรื่องแรกของเธอ โดยสตีเว่น สปีลเบิร์กได้รอคอยให้เธอจบการศึกษาเพื่อจะได้ถ่ายทำ

ภาพยนตร์เรื่องนี้เข้าฉายในเดือนธันวาคม พ.ศ. 2564  และได้รับเสียงชื่นชมจากนักวิจารณ์และผู้ชม    สำหรับการแสดงของเธอ เธอได้รับการเสนอชื่อเข้าชิง รางวัล Critics 'Choice Movie Award สาขา นักแสดงรุ่นเยาว์ยอดเยี่ยม และได้รับ รางวัลลูกโลกทองคำสาขานักแสดงนำหญิงยอดเยี่ยม - ภาพยนตร์ตลกหรือละครเพลง   ทำให้เธอเป็นนักแสดงหญิงคนแรกที่มีเชื้อสายโคลอมเบียที่ชนะใน ประเภทนั้นรวมถึงผู้ชนะที่อายุน้อยที่สุดในประเภทนั้นเมื่ออายุ 20 ปี  นอกจากนี้ เซกเลอร์ ยังถูกกำหนดให้รับบท **[[สโนว์ไวท์ (ตัวละครดิสนีย์)|สโนว์ไวท์]]** ร่วมกับ กัล กาด็อต ในบท ราชินีใจร้าย ใน ภาพยนตร์คนแสดงที่ดัดแปลง มาจาก ภาพยนตร์แอนิเมชั่นเรื่องยาวเรื่องแรกของดิสนีย์ในปี 1937   กำหนดเข้าฉายในเดือนมีนาคมปี 2025

เซกเลอร์ แสดงเป็น แอน หรือ แอนเธีย ในภาพยนตร์ซูเปอร์ฮีโร่  ชาแซม! จุดเดือดเทพเจ้า (2023) ภาพยนตร์ในจักรวาลขยายดีซี ซึ่งเธอถูกสร้างข่าวเท็จว่าเธอเหยียดผิวนักข่าวจีนที่คุกคามเธอตอนเดินสายสื่อที่เซี่ยงไฮ้ เธอเริ่มมีฐานแฟนคลับ "เซกเลี่ยน" ต่อมา เธอได้รับบทเป็นตัวเอก ลูซี่ เกรย์ แบร์ด ในภาพยนตร์ปี 2023 ที่ดัดแปลงจาก วรรณกรรมเล่มล่าสุดของชุดเกมล่าชีวิต เรื่อง ลํานําแห่งนกร้องเพลงและอสรพิษ ใน *[[เดอะ ฮังเกอร์เกมส์ ปฐมบทเกมล่าเกม]]*  ที่บอกเล่า 60 ปีก่อนภาพยนตร์ต้นฉบับเช่นเดียวกับวรรณกรรมที่เธอเคยอ่านในตอนที่วางแผงใหม่ ๆ โดยภาพยนตร์ประสบความสำเร็จและทำให้เธอเป็นที่จับตามองในวงการภาพยนตร์มากขึ้น

ในปี 2024 เซกเลอร์พากย์เสียงตัวละครนำในภาพยนตร์เพลงแอนิเมชัน ***ผจญภัยแดนต้องสาป***  ร่วมกับ ฮาเวียร์ บาร์เดม, นิโคล คิดแมน, จอห์น ลิธโกว์ และ นาธาน เลน และกำกับโดย วิคกี้ เจนสัน ซึ่งมีกำหนดฉายในปี 2567 และฉายรอบปฐมทัศน์ทาง เน็ตฟลิกซ์   เซกเลอร์ ได้รบบทนำในการแสดงละครเวทีบรอดเวย์ครั้งแรกร่วมกับ คิต คอนเนอร์ ใน **โรมิโอ+จูเลียต** ซึ่งประสบความสำเร็จก่อนการปิดม่าน โดยทำรายได้คุ้มทุนที่ 7 ล้านดอลลาร์จากการเปิดการแสดงและดึงดูดผู้ชมกลุ่มเยาวชนมากที่สุด โดยละครเวทีนั้นทำลายสถิติสามเท่าของการเปิดการแสดงที่ Circle in the Square Theatre

เธอปรากฏในภาพยนตร์กำกับเรื่องแรกของ ไคล์ มูนีย์ *เรื่อง *'Y2K วายทูตาย**'' ที่อำนวยการสร้างโดย **เอทเวนตีโฟร์*' ในช่วงธันวาคมปี 2024 ภาพยนตร์ได้รับคำวิจารณ์ในแง่ผสม แต่ชื่นชมในการแสดงของเซกเลอร์เป็นหลัก แม้ว่าบทบาทของเธอในเรื่องจะไม่ค่อยแข็งแรงนัก 

เซกเลอร์เผยกับนิตยสาร VOGUE MEXICO ว่า เธอมีงานแสดงมากมายที่ยังเปิดเผยอย่างเป็นทางการไม่ได้ในขณะนี้ ก่อนจะเปิดเผยว่าเธอจะนำแสดงในภาพยนตร์ตลกดราม่าฟอร์มเล็ก *She Got It From* Me *พังค์...ได้แม่* คู่กับ [[เมริซา โทเม]] 

เดือนมีนาคมปี 2025 เซกเลอร์ได้รับบทนำ เอวา เปรอน ในละครเวทีเวสต์เอน ลอนดอนเรื่อง "เอวีต้า" ของ [[แอนดรูว์ ลอยด์ เวบเบอร์]] หลังจากเพิ่งปิดการแสดงโรมิโอ + จูเลียต ที่บรอดเวย์ในเดือนกุมภาพันธ์ โดยเธอจะเป็นนักแสดงที่ค่าตัวสูงที่สุดในทุกการแสดงของปี การแสดงจะเปิดรอบในเดือนกรกฏาคม ละครเวทีออกแสดงและได้รับคำวิจารณ์ในแง่บวกอย่างท่วมท้นโดยเฉพาะการแสดงของเธอ อีกทั้งการแสดงหน้าระเบียงของโรงละคร [[ลอนดอนพัลเลเดียม]] ในเพลง *ดอนท์ครายฟอร์มีอาร์เจนตินา* ยังดึงดูดผู้ชมกว่า 1800 คนให้เข้ามารับชมที่หน้าโรงละครและเป็นที่นิยมในหมู่ผู้ชม เพียงแค่ในสัปดาห์เดียวที่เปิดแสดง ได้ทำรายได้คุ้มทุนที่ 9 ล้านดอลลาร์ และนับเป็นละครเวทีของเวสต์เอนที่ประสบความสำเร็จด้วยยอดผู้ชมมากที่สุดเป็นอันดับต้น ๆ 

เดือนมีนาคมปี 2026 เธอได้เผยในนิตยสารว่ามีภาพยนตร์ที่เธอแสดงนำอยู่ทั้งหมด 4 เรื่อง เรื่องที่เล่นกับโทเม เป็นเรื่องที่ 1 และเธอรู้สึกดีใจกับโอกาสที่ได้รับ 

== ในวงการสื่อ ==
ในปี 2021 เซกเลอร์ อยู่ในอันดับที่ 34 ในรายชื่อนักแสดง 35 อันดับที่อายุต่ำกว่า 35 *ปี*  *The Ringer* เธอมีชื่ออยู่ในรายชื่อกลุ่ม อายุต่ำกว่า 30 ปีของ *Forbes* ประจำปี 2022  นอกจากนี้ในปี 2021 AP Entertainment ยังตั้งชื่อให้ เซกเลอร์ เป็นหนึ่งในผู้ให้ความบันเทิงที่ก้าวล้ำ  ปี 2021 เซกเลอร์ เป็นส่วนหนึ่งของงาน in memoriam ของ [[รางวัลแกรมมี ครั้งที่ 64|งานประกาศผลรางวัลแกรมมี่ประจำปีครั้งที่ 64]]  เป็นเกียรติแก่ Stephen Sondheim โดยเธอได้ร้องเพลงประสานเสียงร่วมกับ [[เบน แพลตต์]], ซินเธีย เอริโว และ เลสลี่ โอดอม จูเนียร์

ในตอนแรก เซกเลอร์ นั้นไม่ได้รับเชิญให้เข้าร่วมพิธี [[งานประกาศผลรางวัลออสการ์ ครั้งที่ 94|มอบรางวัลออสการ์ครั้งที่ 94]] ประจำปี 2022 เพื่อสนับสนุนเพื่อนร่วมงานของเธอที่ร่วมงานด้วยใน *เวสต์ ไซด์ สตอรี่*  ซึ่งได้รับการเสนอชื่อเข้าชิงเจ็ดรางวัล รวมถึง [[รางวัลออสการ์ สาขาภาพยนตร์ยอดเยี่ยม|ภาพยนตร์ยอดเยี่ยม]] ด้วย  หลังจากการโต้เถียงเรื่องการดูแคลนในสื่อ  สถาบันได้เชิญเธอมาเป็นพรีเซนเตอร์  สำหรับ [[รางวัลออสการ์ สาขาเทคนิคพิเศษยอดเยี่ยม|รางวัลออสการ์สาขาเอฟเฟกต์ภาพยอดเยี่ยม]]  

เซกเลอร์เป็นคนมุ่งมั่น และกล้าออกตัวว่าสนับสนุนความเท่าเทียม สตรีนิยม และประเทศ[[ปาเลสไตน์ (ภูมิภาค)|ปาเลสไตน์]] นับตั้งแต่ปี 2019 ในทวิตเตอร์ส่วนตัวของเธอ โดยเธอได้โพสต์และแบ่งปันข้อมูลเพื่อช่วยเหลือเกี่ยวกับเรื่องนี้อยู่บ่อยครั้ง จนกระทั่งเธอถูกขู่ฆ่าในโลกออนไลน์ และการคุกคามจาก [[อีลอน มัสก์]] ทำให้เธอตัดสินใจออกจากทวิตเตอร์ เธอไม่สนับสนุน [[ดอนัลด์ ทรัมป์]] และวิพากษ์วิจารณ์ผู้ที่เลือกตั้งที่เป็นส่วนหนึ่งของการขู่ฆ่าเธอ แม้ทางดิสนีย์ขอให้เธอลบข้อความ เธอได้ปฏิเสธ  

เธอได้ขึ้นแบบปกนิตยสาร VOGUE MEXICO โดยเป็นนักแสดงหญิงอายุน้อยที่ได้ขึ้นปก ต่อมา เซกเลอร์ได้รับการเชิญให้เข้าร่วมในพรีเซนเตอร์ของ [[รางวัลออสการ์|รางวัลออสการ์ครั้งที่ 98]] ประจำปี 2025

24 มีนาคม 2025 เซกเลอร์ตกเป็นเป้าหมายของการโจมตีจากสื่อและคนดังในวงการ หลังสำนักข่าวต่าง ๆ พยายามชี้ว่าจุดยืนของเธอเป็นต้นเหตุของความล้มเหลวของคำวิจารณ์และรายได้ของภาพยนตร์ [[สโนว์ไวท์ (ภาพยนตร์ พ.ศ. 2568)|สโนว์ไวท์]] เธอตกเป็นหัวข้อในการข่มเหงรังแกในสื่อสังคมออนไลน์ มีการขู่ฆ่า ล้อเลียนหน้าตา และจุดยืนของเธอ ทั้งไทยและต่างประเทศ โดยเฉพาะทางเพจของ[[เฟซบุ๊ก]]และ[[ติ๊กต็อก]] ในขณะเดียวกัน เซกเลอร์ได้รับการสนับสนุนจากนักแสดงในวงการอย่าง [[เมลิซา บาร์เรรา]] และ [[เปโดร ปัสกัล]] ในจุดยืนเรื่องการเมืองของเธอ รวมถึงคนดังที่สนับสนุนในจุดยืนของเธออีกมากมายเช่น [[นิโคล คิดแมน]]

ในปี 2026 เซกเลอร์ได้เป็นรับการเสนอเข้าชิงรางวัลนักแสดงนำหญิงจาก [[รางวัลลอเรนซ์โอลิวีเอร์]] ในละครเวทีเวสต์เอน ลอนดอนเรื่อง "เอวีต้า" ในบท เอวา เปรอนที่ได้รับคำวิจารณ์ในแง่บวกจากนักวิจารณ์และผู้ชม นับว่าเป็นการเข้าชิงรางวัลครั้งแรกนับตั้งแต่เธอได้เปิดตัวบนเวทีเวสต์เอน รางวัลโอลิวีเอร์นี้ได้รับการยอมรับในระดับนานาชาติ ว่าเป็นรางวัลอันมีเกียรติยศสูงสุดในวงการละครเวทีอังกฤษ เทียบเท่ารางวัลแบฟตาสำหรับวงการภาพยนตร์และโทรทัศน์และรางวัลบริตสำหรับวงการเพลง และยังเทียบเท่ากับรางวัลโทนีของละครเวทีบรอดเวย์และรางวัลโมลิแยร์ของวงการละครเวทีฝรั่งเศส

== ชีวิตส่วนตัว ==
ตั้งแต่ปี 2021 เซกเลอร์คบหากับนักแสดง จอช อันเดรส ริเวรา ในปัจจุบัน เป็นที่คลุมเครือถึงความสัมพันธ์ของทั้งคู่ หลังไม่มีการปฏิสัมพันธ์ นับตั้งแต่ปี 2024 ในปี 2025 สื่อเผยว่าเธอได้เลิกรากับริเวราแล้ว 

== ผลงานการแสดง ==



== ผลงานเพลง ==

=== เพลงของตัวเอง ===
- Let me try 

=== เพลงประกอบ ===


=== เพลงประกอบแยก ===
- I Feel Pretty (เพลงประกอบ เวสต์ไซด์ สตอรี่ ร่วมกับ เซลีนา โกเมซ)

- The Hanging Tree (เพลงประกอบ เดอะ ฮังเกอร์เกมส์ ปฐมบทเกมล่าเกม*)*

- Man Of The House (เพลงประกอบ โรมิโอ+จูเลียต)

- The Way It Was Before (เพลงประกอบ ผจญภัยแดนต้องสาป*)*

- Tubthumping - (เพลงประกอบ *Y2K วายทูตาย ร่วมกับ* ลาคแลน วัตสัน, ดาเนี่ยล โซลกาดรี, เจเดน ลีเบอร์เฮอร์)  

- Waiting On A Wish (เพลงประกอบ สโนว์ไวท์)

- Don't Cry For Me Argentina (*เพลงประกอบ เอวีต้า'')

## อ้างอิง

*
หมวดหมู่:นักร้องชาวอเมริกันในศตวรรษที่ 21
หมวดหมู่:ยูทูบเบอร์ชาวอเมริกัน
หมวดหมู่:นักร้องป็อปหญิงชาวอเมริกัน
หมวดหมู่:นักแสดงหญิงจากนิวเจอร์ซีย์
หมวดหมู่:ชาวอเมริกันเชื้อสายโปแลนด์
หมวดหมู่:นักแสดงภาพยนตร์หญิงชาวอเมริกัน
หมวดหมู่:นักแสดงหญิงชาวอเมริกันในศตวรรษที่ 21
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2544